text: Hvat skalt tú hugsa um, tá ið tú setir ein lesiring á stovn?
text: #000000
text: Lesiringar eru ikki nýtt fyribrigdi, tó hevur tað síðstu árini vundið meiri upp á seg, at fólk og stovnar seta á stovn lesiringar. Fólk við áhuga fyri bókum hittast í tí privata at tosa um bøkur av og á, og bókasøvn skipa fyri tiltøkum nakrar ferðir um árið, har tosað verður um bøkur. Í lesiringunum á bókasøvnunum eru bøkurnar vanliga avtalaðar í góðari tíð frammanundan fyri eitt tíðarskeið.
text: #000001
text: Tað man vera ógvuliga ymiskt, hvussu lesiringarnir eru skipaðir, og hvussu teir roynast. Eru teir privatir, eru teir helst ikki so formligir, kanska eingin skrá, men meiri tað, at øll siga sína hugsan um bókina, ið er lisin, og eingi krøv eru um at fylgja ávísum frymli. Á bókasøvnunum er skráin meiri formlig og ofta eftir einum frymli.
text: #000002
text: Men hvat skalt tú hugsa um, tá ið tú setir ein lesiring á stovn? Vilt tú hava ein frymil at ganga eftir, eru nógv góð ráð at finna á netinum. At finna fólk at koma við í lesiring nýtist ikki at vera so torført. Í privatum høpi er upplagt at spyrja millum tey, tú kennir, familju, vinir og starvsfelagar, sum tú veitst tíma at lesa. Gott hugskot er at gera av, hvussu ofta tit hittast og hvar, hvat slag av bókum, tit tíma at lesa, lata tað ganga upp á skift, hvør velur bøkurnar, og so savna tykkum um at tosa um ymiskt av áhuga í bókini, so sum lýsingar av persónunum, umhvørvinum, skrivingarlagnum og øðrum, sum vekir áhuga í bókini. At samanbera við aðrar bøkur er eisini upplagt. Tað stuttliga við at vera í lesiringi er mangan, at tú lesur eina bók, tú kanska ikki hevði funnið upp á at valt sjálv at lesa. Soleiðis kann áhugin fyri øðrum slagi av bókum eisini vekjast.
text: #000003
text: Fleiri bókasøvn í Føroyum hava seinastu vetrarnar skipað fyri lesiringi. Kunna teg við, hvussu er á bókasavninum, har tú býrt.
text: #000004
text: Um Føroyar lesaUpprunin til Føroyar lesaEndamáliðSamstarviðLesivanakanninginTemaSummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanumFilmar um lesingSkúlabókavørðurinLærarinNámslektarinNámsfrøðingurinLandsstýrismaðurinMaria og RonjaLesandi skiparinSambandBókaslúkurinMore
text: #000007
text: SummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanum
text: #000008